Naziv obveznika: **OSNOVNA ŠKOLA MATIJE GUPCA**

Adresa obveznika: **49245 GORNJA STUBICA, MATIJE GUPCA 2**

Broj RKP – a: **15657**

Matični broj:  **03033104** OIB: **93929174665**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

**125 općina GORNJA STUBICA**

IBAN: **HR8123900011100018377**

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2024. GODINE**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 31. prosinca 2024.g. imala je 83 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole. Materijalni troškovi financiraju se iz decentraliziranih i izvornih sredstava KZŽ.

Od rujna 2019.g. imamo Odjel osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

Troškove prehrane učenika financira Ministarstvo znanosti i obrazovanja, uplatom sredstava na račun osnivača KZŽ, prema broju učenika koji redovito pohađaju školu i uključeni su u prehranu prema podacima iz e-Dnevnika.

U šk. god. 2023./2024. bili smo uključeni u provedbi projekta Školske sheme – isporuke voće i povrća / mlijeka i mliječnih proizvoda (ugovor o provedbi Školske sheme s osnivačem KZŽ).

U sklopu projekta Baltazar 7 u šk. god. 2023/2024. imali smo šest pomoćnika u nastavi, od rujna 2024.g. imamo jednog pomoćnika preko projekta Baltazar 8 (troškove plaće i prijevoza isplaćuje KZŽ iz sredstva Europskog socijalnog fonda, Ministarstva i Županije). Imamo jednog pomoćnika u nastavi kojeg financira 100% JLS. Četiri pomoćnika u nastavi rade preko Udruge invalida Donja Stubica.

Provodimo izvannastavnu aktivnost Građanski odgoj i obrazovanje, sredstva za naknadu osigurava županija.

Na temelju ugovora o djelu isplaćujemo naknadu za tehničku potporu pri korištenju informatičke opreme (e-Tehničar), financira KZŽ.

U 2019.g. postali smo partner Edukacijskog centra iz Irske u provođenju projekta ERASMUS+ KA201 STEAMing, projekt se provodio do kraja studenoga 2022.g. Po završetku projekta i predanom izvješću u 2023.g.primili smo 20% odobrenog iznosa po ugovoru. Dobivena sredstva kao višak prenijeli smo u 2024.g.

Sudjelovali smo u provedbi projekta e-Škole „Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“, te smo po završenom projektu (31.12.2023.) na temelju Odluke u 2024.g. stekli prava vlasništva na dobivenoj opremi.

U kolovozu 2024.g. postali smo partner Mreže udruga Zagor u provedbi projekta „Daj svoj glas i učini nešto za nas 2.0!“. Dobili smo sredstva za provođenje projekta, projekt traje do kraja srpnja 2025.g.

**Bilanca**

Ukupna vrijednost imovine na dan 31.12.2024.godine iznosi 1.857.739,98 € što je jednako obvezama i vlastitim izvorima.

**Imovina**

Razlika između početnog i završnog stanja na računima dugotrajne imovine nastala je zbog ispravka vrijednosti, rashodovanja, nabave nove opreme i prijenosa imovine – prava vlasništva na opremi na temelju Odluke CARNET-a (projekt e-Škole).

Oprema se rashodovala jer je povjerenstvo za popis imovine ustanovilo kako je oprema neupotrebljiva te je dala prijedlog za rashod iste, a ravnatelj je donio odluku o rashodovanju (inventura za 2023.g.).

Za ispravak vrijednosti korištene su propisane stope, udžbenici se jednokratno otpisuju stavljanjem u upotrebu.

U 2023.g. izrađena je projektno-tehnička dokumentacija za obnovu zgrade PŠ Dobri Zdenci i OŠ Matije Gupca (stara škola) te elaborat optimalnog tehničkog rješenja za sunčane elektrane pa imamo vrijednosti na računu 05 Dugotrajna nefinancijska imovina u pripremi.

Financijska imovina – vrijednost na kraju 2024.g. manja je za 12% u odnosu na 2023.g.

Manje je novaca na računu, trošili smo preneseni višak iz 2023.g. Novac na računu odnosi se na primljena sredstva za provođenje EU projekta Erasmus + KA201, uplate roditelja za glazbenu školu, sredstva školske zadruge, najam dvorane.

Depoziti, jamčevni polozi i potraživanja od zaposlenih te za više plaćene poreze i ostalo manja je vrijednost za 90% u odnosu na 2023.g. U 2024.g. imali smo puno zatvaranja potraživanja od HZZO-a za bolovanja na kontu 12911 (potraživanja za naknade koje se refundiraju). Imamo potraživanja od zaposlenih za usluge HT-a (dospijevanju u siječnju 2025.g.)

Potraživanja za prihode poslovanja – nema značajnih promjena u odnosu na 2023.g.

Rashodi budućih razdoblja, veća je vrijednost na kraju godine za 11%, zbog povećanja plaća. Tu su evidentirani rashodi za zaposlene za prosinac 2024.g. i materijalna prava te troškovi pretplate na časopise za 2025.g.

**Obveze i vlastiti izvori**

Ukupne obveze na kraju godine manje su za 7% u odnosu na početak godine, obveze za zaposlene su veće za 16% zbog povećanja plaća, manje su obveze za materijalne rashode za 37%, plaćeni su svi dospjeli računi u 2024.g. Saldo na račun 239 je znatno manji (za 89 %) zbog zatvaranja bolovanja na teret HZZO-a.

Višak prihoda poslovanja – iznosi 9.077,31 €, manji je u odnosu na početak godine za 55% jer smo u proračunskoj godini 2024.g. imali ukupni manjak prihoda 11.058,52 €, trošili smo preneseni višak iz 2023.g.

Provedena je korekcija rezultata propisana čl. 82. Pravilnika o proračunskom računovodstvu te je manjak prihoda od nefinancijske imovine pokriven viškom prihoda poslovanja i prenesenim viškom iz prethodne godine.

Obračunati prihodi poslovanja, račun 96, nema značajnih promjena.

Izvanbilančni zapisi – znatno su manji (za 90%) u odnosu na početak godine jer smo u 2024.g. knjižili prijenos imovine koja se vodila u poslovnim knjigama CARNET-a (projekt e-Škole) u poslovne knjige škole.

Sudski sporovi u tijeku – imamo dvije tužbe zbog zapošljavanja učitelja informatike, jednu pred Općinskim radnim sudom u Zagrebu, a jednu pred Općinskim sudom u Velikoj Gorici. Nemamo procjene financijskog učinka za predmetne sporove, nemamo izvanbilančnu evidenciju.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove. Škola nema upisanu hipoteku na nekretnine u zemljišnim knjigama.

**Obrazac PR RAS**

**Prihodi poslovanja**

Tekuće pomoći od institucija i tijela EU, 6323 – nemamo prihoda u 2024.g. Škola je bila partner Edukacijskog centra iz Irske u europskom projektu Erasmus+ KA 201, u 2023. godini, po završetku projekta i završnom izvješću odobreno nam je 20% sredstava po ugovoru.

Tekuće pomoći PK iz proračuna koji im nije nadležan, 636-ostvareni prihodi 24% veći zbog povećanja plaća i materijalnih prava djelatnika. Kapitalne pomoći su manje jer smo u 2024.g. nabavljali manje udžbenika koji se koriste više godina i knjiže se u dugotrajnu imovinu.

Prihod po posebnim propisima, 652 – knjižimo uplate roditelja, prihodi su manji jer smo dio izvanučioničkih nastava organizirali preko agencija i roditelji su plaćanja izvršili na račune agencija. Tu knjižimo uplate roditelja za participacije za Glazbenu školu.

Veći su prihodi od prodaje proizvoda te pruženih usluga, račun 661, za 35 % –najam školskog prostora, najam stana, najam instrumenata, prihodi od prodaje proizvoda školske zadruge, prodaje školskog lista i starog papira.

Tekuće donacije su veće – radi se o donacijama trgovačkih društva i Udruge mreža Zagor za provedbu projekta „Daj svoj glas i učini nešto za nas 2.0!“. Imamo više kapitalnih donacija – donacija računala (HEP, WBG, Privredna banka Zagreb).

Prihodi iz nadležnog proračuna – manji su u odnosu na 2023.g. za 40 %, iznose ukupno 123.957,79 € (sredstva Županije, decentralizirana u iznosu od 80.166,96 € i ostala sredstva županije u iznosu od 43.790,83 €), nemamo prihod za financiranje rashoda za nabavu nefinancijske imovine (u 2023.g. imali smo izradu projektno-tehničke dokumentacije za obnovu PŠ Dobri Zdenci i OŠ Matije Gupca-stara škola u vrijednosti od 72.000,00 €).

**Rashodi poslovanja**

Rashodi za zaposlene, 31 – veći su za 25% nego prošle godine, povećanje plaća i materijalnih prava djelatnika.

Materijalni rashodi, 32 – ostaju na razini 2023.g.

Financijski rashodi – manji su u odnosu na prošlu god. (manja naknada za usluge platnog prometa).

U 2024.g. imamo prijenos sredstava između proračunskih korisnika istog proračuna, račun 369, prijenos sredstava za održavanje ŽSV knjižničara OŠ Zlatar Bistrici.

Naknade građanima u naravi – rashod je veći, knjižena je nabava udžbenika radnog karaktera koji se koriste jednu godinu i daruju se učenicima.

Na računu 381 knjižena je nabava higijenskih potrepština.

Prihoda od prodaje nefinancijske imovine nemamo.

Rashodi za nabavu nefinancijske imovine znatno su manji u odnosu na 2023.g. kada smo nabavljali klavir za glazbenu školu, nabavili više knjiga i imali smo izradu projektno-tehničke dokumentacije za obnovu PŠ Dobri Zdenci i stare škole što je knjiženo na računu 45 dodatna ulaganja na nefinancijskoj imovini.

UKUPNI PRIHODI OSTVARENI U 2024. G. IZNOSE 2.002.814,92

UKUPNI RASHODI OSTVARENI U 2024. G. IZNOSE 2.013.873,44

OSTVAREN JE MANJAK PRIHODA U IZNOSU 11.058,52

U 2024.g. prenijeli smo višak u iznosu od 20.135,83 €. Viškom iz prethodnih godina pokrivamo manjak prihoda ostvaren u 2024.g. U 2025.g. prenosimo višak u iznosu od 9.077,31 €, a odnosi se na EU projekt Erasmus+ KA201, uplate roditelja za glazbenu školu, sredstva školske zadruge, najam dvorane, projekt „Daj svoj glas i učini nešto za nas 2.0!“, za nabavu dijagnostičkih instrumenata u svrhu psihološke procjene mentalnog zdravlja učenika i nabavu didaktike za PRO.

**Obrazac RAS-funkcijski**

Ukupni rashodi razreda 3 i 4 veći su za 14% u odnosu na prošlu godinu i prikazali smo ih pod Broj. Ozn. Funk. Klas.09 Obrazovanje.

Rashode školske kuhinje, prijevoza namijenjenog za učenike (PRO) i osiguranje učenika prikazali smo pod brojčanom oznakom funkcijske klasifikacije 096 Dodatne usluge u obrazovanju.

Sve ostale rashode prikazali smo pod Broj. Ozn. Funk. Klas. 0912 Osnovno obrazovanje.

**Obrazac P-VRIO**

Tijekom 2024.g. iskazana je promjena u obujmu proizvedene dugotrajne imovine, povećanje za 32.593,83 € na temelju Odluke CARNET-a o prijenosu prava vlasništva na opremi dobivene tijekom provedbe projekta e-Škole.

**Obveze**

Stanje obveza 31.12.2024.g. iznose 161.983,59 €, a odnose se na obveze za zaposlene koje će biti podmirene u siječnju 2025.g., obveze za materijalne rashode koje ćemo podmiriti tokom siječnja i veljače prema dospijeću i obveze za povrat u proračun – sredstva koja refundira HZZO (međusobne obveze subjekata općeg proračuna). Dospjelih obveze nema.

U Gornjoj Stubici, 27.1.2025.

Osoba za kontaktiranje: Ravnatelj:

Karmen Lisak-Sinković Neven Košec, dipl.inf.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

Odgovorna osoba (potpis)